
CONCLUZII: 


e Mediul operaţional în care acţionează acum 
forțele militare este complex, dinamic şi incert. 
Pentru a răspunde în mod adecvat la condiţiile de 
mediu, Structurile organizatorice militare trebuie 
să fie flexibile şi adaptabile, două dintre carac- 
teristicile de bază ale unei structuri performante. 
Forţele militare investesc tot mai mult în 
tehnologia informaţiei (IT), în speranța că aceasta 
va facilita schimbările fundamentale în structura 
organizatorică, necesare pentru a genera 
îmbunătățirile în flexibilitate, adaptabilitate şi 
eficacitatea misiunii. 


e Creşteri importante în performanța structurilor 
militare pot fi realizate prin interconectarea în 


rețea a elementelor forței, care îmbunătăţesc 
distribuirea informațiilor şi conduc la inten- 
sificarea calității acestora, cunoaşterea situației 
particulare, colaborare, sustenabilitate şi viteză de 
comandă. Totuşi, convingerea în puterea de 
transformare a IT trebuie să fie bazată pe o bună 
înțelegere a modalităţilor prin care IT influen- 
țează Structurile organizatorice. 


e Principalele elemente care stau la baza 
construcției unei structuri organizatorice sunt 
mecanismele de coordonare şi parametrii de 
proiectare. De asemenea, construcția este influen- 
tată de o gamă largă de factori de contingență, 
care determină structurarea organizațiilor în 
moduri particulare. 


1. CONFIGURAȚIA STRUCTURALĂ 
A UNUI COMANDAMENT OPERAŢIONAL ÎNTRUNIT 


Configuraţiile structurale simple. Prin 
combinarea mecanismelor de coordonare, parametrilor 
de proiectare şi factorilor de contingență, specialiştii în 
domeniu au realizat cinci configurații structurale 
simple: structura simplă, structura birocratică 
mecanică, structura birocratică specializată, structura 
distribuită şi adhocraţia (vezi Tabelul 1). Caracteristica 


definitorie pentru fiecare din aceste structuri este dată 
de unul din cele cinci mecanisme de coordonare. De 
exemplu, în cazul unei structuri simple, mecanismul 
principal de coordonare este conducerea directă, 
coordonarea dintre personal fiind controlată, în mare 
măsură, de manager. Pentru structura birocratică 
mecanică, standardizarea proceselor de muncă este cel 

mai predominant mecanism pentru realizarea 
coordonării dintre personal şi elementele constitutive 
ale structurii, şi aşa mai departe pentru fiecare dintre 
structuri. 

Deşi fiecare structură este definită de un mecanism 
principal de coordonare, celelalte mecanisme de coor- 
donare vor fi şi ele angajate într-o anumită măsură. În 
plus, fiecare structură poate fi caracterizată în funcţie de 
diferiți parametri de proiectare şi factori de contingenţă. 
Este important de subliniat că o organizaţie nu poate fi 
descrisă în mod efectiv folosind numai una din cele 
cinci configurații. În schimb, este util să se considere 


cele cinci configurații ca  delimitând domeniul 
conceptual în cadrul căruia poate fi descrisă o 
organizaţie. 


În Tabelul 2 sunt prezentate mecanismele princi- 
pale de coordonare, parametrii de proiectare şi factorii 
de contingență pentru un comandament operaţional 
întrunit actual. Mecanismul de coordonare principal este 
reprezentat de standardizarea deprinderilor. O structură 
J din cadrul unui comandament NATO este încadrată cu 
personal, care, de regulă, are experiență pe domenii 
funcţionale, ca de exemplu, informaţii (J2) sau logistică 
(J4). Standardizarea produselor este de asemenea 
prezentă, însă, nu se specifică în detaliu obiectivele care 
trebuie realizate. Comandantul comandamentului, 
răspunzând la o cerinţă specifică generală a eşalonului 
superior, parcurge activităţile specifice proceselor de 
planificare şi conducere a operațiilor. 

Referitor la parametrii de proiectare, personalul din 
cadrul unui comandament întrunit are un anumit grad de 
specializare a postului pe orizontală şi verticală şi un 
control limitat asupra activităţii personale. Activitatea 
de pregătire specifică postului este considerabilă, totuşi, 
îndoctrinarea la nivelul comandamentului întrunit este 
destul de limitată. Structura este în mod esențial funcțio- 
nală, fiind o structură organizată pe J. Sistemul de plani- 
ficare şi control este manifestat în mod clar prin faptul 
că planurile sau produsele cerute de la diferite structuri/- 
grupuri din cadrul comandamentului întrunit sunt 
specificate. De exemplu, un comandant are nevoi de 
informare foarte detaliate, iar briefing-ul de informare al 
comandantului este asigurat de un grup complex. Dacă 
un grup eşuează să furnizeze informaţiile adecvate, 
sistemul de control (în forma feedback-ului de la 
comandant la subordonați) garantează că informaţiile 
solicitate sunt asigurate în viitor. 

Un comandament întrunit foloseşte, într-o oarecare 
măsură, instrumentele de legătură, precum posturile de 
legătură şi comitetele/comisiile permanente. Proiectarea 
sistemului de luare a deciziei în cadrul unui coman- 
dament întrunit vizează descentralizarea verticală şi 
orizontală limitată. Puterea asupra procesului de luare a 
deciziei este, în mare măsură, investită în comandant, 


iar managerii neesenţiali şi personalul au o oarecare 
influență şi control asupra anumitor procese de decizie 
însă nu asupra luării deciziilor. 

O varietate de factori de contingenţă influențează 
proiectarea unui comandament întrunit de nivel opera- 
tional: vechimea organizației, complexitatea IT, mediul 
şi controlul extern. În marea majoritate a statelor 
membre NATO, un asemenea comandament reprezintă 
o componentă organizatorică relativ nouă a forțelor 
armate. 

Tehnologia informației în cadrul unui coman- 
dament modern devine din ce în ce mai complexă, cu 
unele grade ale automatizării de birou, şi unele 
alimentări cu informaţii şi date geo-spaţiale. În context 
NATO, managerii şi personalul care întreţin aceste 
sisteme au o influență considerabilă asupra deciziilor 
legate de selectarea, implementarea, integrarea, şi 
modificarea acestor sisteme. Mai mult decât atât, 
datorită conexiunilor strânse ale unora dintre aceste 
sisteme cu procesele organizaționale, aceşti specialişti 
de sistem au şi ei o influență în astfel de procese. 
Această conexiune strânsă poate fi văzută în evoluția 
practicilor şi proceselor în răspuns la noile tehnologii. 
De exemplu, schimbările în practicile de management al 
informaţiilor în cadrul comandamentului operațional 
întrunit specific NATO, au avut loc ca urmare a 
introducerii unui sistem de management al 
documentelor electronice. De asemenea, aceasta a 
condus la crearea unui post de manager de informaţii în 
aceste comandamente. Personalul care ocupă acest post 
este responsabil pentru facilitarea dezvoltării unei 
structuri de management a informaţiei (IM) eficiente 
prin folosirea IT adecvate şi prin susţinerea politicilor, 
proceselor, practicilor şi posturilor. 

Mediul operaţional este un alt factor de contingență 
care influențează proiectarea comandamentului. Situaţia 
generală a mediului operațional asociată cu un coman- 
dament operaţional întrunit este adesea complexă. 
Comandamentul trebuie să conducă diferite operaţii 
simultane, care îşi pot modifica caracteristicile inițiale. 
Schimbările din mediul operaţional, care conduc la noi 
caracteristici, sunt adesea imposibil de prevăzut. Ase- 
menea condiții de mediu sugerează o structură organică 
ca fiind cea mai adecvată. În contrast, controlul extern 
din partea guvernului şi comandamentului de la nivelul 
superior împinge comandamentul operaţional întrunit 
spre a fi mai centralizat şi formalizat în structura sa. 

Guvernele îşi dezvoltă forțele militare pentru a le 
permite să-şi impună voinţa naţională asupra altora. De 
aceea, este important pentru un guvern să rețină un 
control considerabil asupra forțelor militare. Aceasta se 
realizează prin comandanții de la nivelurile superioare, 
care trebuie să fie responsabili pentru acțiunile lor, şi 
prin impunerea unor standarde clar definite, care are ca 

efect centralizarea şi formalizarea comportamentului 
organizațiilor militare. 

Luând în considerare perspectiva celor cinci confi- 
guraţii structurale simple (vezi Tabelul 1), dimensiunile 
esențiale ale unui comandament operațional (vezi 
Tabelul 2) pot fi văzute ca o combinaţie între elementele 


deprinderilor şi instruire considerabilă), elementele unei 
structuri divizate (standardizarea produselor şi 
descentralizare verticală limitată) şi elementele unei 
structuri birocratice mecanice (control extern, unele 
specializări ale posturilor/ activităților/sarcinilor, 
grupare funcțională şi descentralizare orizontală 


unei structuri birocratice specializate (standardizarea limitată). 
Mecanisme de = E A K š 
Parametri de proiectare Factori de contingență 
coordonare t 
Structura Conducerea directă . g RI Structură tânără, mică, simplă; sistem 
A Š Centralizare; structură organică ; , SA A 
simplă tehnic nesofisticat; mediu dinamic. 
Comportament formalizat; specializare a 
Structura ; posturilor pe verticală şi orizontală; gru- | Structură veche, mare, simplă, ordo- 
x Rt, Standardizarea : p 2 : E $ € : i y 
birocratică „| pare funcțională (de regulă); dimensiune | nată, adaptată la cerințe şi condiţii; 
a proceselor de muncă rd $ : E: E 
mecanică mare a unității care operează; centralizare | control extern; sistem tehnic 
verticală şi descentralizare orizontală | neautomat; mediu stabil; 
limitată. 
Structura Standardizarea Instruire/pregătire; specializarea activită- | Structură complexă; sistem tehnic 
birocratică deprinderilor ților/posturilor pe orizontală; descentra- | neadaptat, sofisticat; mediu complex, 
specializată lizare verticală şi orizontală. stabil. 
; tructură veche, mare; pieţe diver- 
Structura Standardizarea i a pb S TUS ecaps S RIBIS diyer 
a aa Gruparea pieței; sistem de control perfor- | sificate (pentru produse sau servicii); 
divizată produselor AA A ÎN ep tab ; D 
mant; descentralizare verticală limitată. nevoi de putere pentru managerii de 
mijloc. 
Elemente de legătură; structură organică; 
A : . „| descentralizare selectivă; specializarea | Structură tânără; sistem tehnic sofis- 
Adhocraţia | Adaptarea interactivă e iat du ; EaR ; ; $ 
$ sarcinilor/activității pe orizontală; instrui- | ticat şi adesea automat; mediu 
re/pregătire; gruparea funcțională şi de | complex, dinamic. 
piaţă simultană. 
Tabelul 1. Configuraţii structurale simple 
Mecanisme de : : r g S 
Parametri de proiectare Factori de contingență 
coordonare t 
Un anumit grad de specializare a sarcinilor/activităților | Organizaţie nouă; sistem 
Standardizarea | pe orizontală şi verticală; instruire /pregătire considera- | tehnic sofisticat şi automat 
deprinderilor; | bilă cu privire la activitatea/munca desfăşurată; | din ce în ce mai mult; 
Comandament 4 A A LEIS i A ` N 
óneratonal un anumit grad | îndoctrinare limitată; grupare funcțională (de regulă); | control extern (atât de la 
w truni i de planificare şi control semnificative; unele mecanisme/ | nivelul strategic, cât şi de la 
standardizarea | instrumente de legătură (posturi de legătură, comitete/ | nivelul structurilor care asi- 
produselor comisii permanente); descentralizare verticală şi | gură fortele); mediu 
orizontală limitată. complex, dinamic. 


Tabelul 2. Dimensiunile esențiale ale unui comandament operațional întrunit 


2. IMPLICAŢIILE IT PENTRU UN COMANDAMENT 
OPERAŢIONAL ÎNTRUNIT VIITOR 


IT are implicații semnificative pentru structurile 
organizaționale viitoare. În Tabelul 3 sunt sintetizate 
unele din posibilele implicaţii ale IT pentru un 
comandament operațional întrunit. Caracteristicile care 
diferă de punctele de vedere actuale sunt evidenţiate în 
italic. Mecanismele de coordonare principale la nivelul 
unui comandament operaţional întrunit actual sunt 
standardizarea deprinderilor şi produselor. În baza 
capabilităţilor asigurate de IT, standardizarea deprin- 
derilor este extinsă prin deprinderile susținute de sistem. 
Deprinderile susţinute de sistem se referă la capacitatea 


computerelor de a îmbunătăți calitatea muncii speciali- 
zate prin augmentarea memoriei şi procesarea informa- 
țiilor, prin memoria artificială (AM), inteligența 
artificială (AI) şi sistemele de cunoaştere implementate. 

Asemenea sisteme au potenţialul de a îmbunătăți în 
mod semnificativ productivitatea personală şi de a 
creşte orizontul şi gama sarcinilor care pot fi executate 
de personal. Totuşi, în domeniul militar, multe roluri şi 
funcţii vor continua să se bazeze pe acele caracteristici 
umane dificil de reprodus sau reprezentat în cadrul unui 
sistem de computere. 

Mecanism : : : ; g 
Ee Parametri de proiectare Factori de contingență 
coordonare 
Un anumit grad de specializare a posturilor/ Ra : > 
. i sa AI ; EA . | Organizaţie relativ nouă; folo- 
Standardizarea deprin- | sarcinilor/activităților pe orizontală şi verti- | . PS MERA AD 
R i x ; RE . AG . | sirea experimentata şi extinsă, 
derilor; un anumit grad | cală; Instruire/pregătire considerabilă, speci- | ,. f A 
de standardizare a pro- | fică postului, dar îndoctrinare limitată; posi aineen Ce mar niiit a: DUCA 
Comandament p Capos T gar , > P de date, AL AM şi CSCW; 
. duselor cu dezvoltarea | bile schimbări către grupurile bazate pe A 
operaţional ; = aa ; ; ; : A control extern (atât de la 
K ANA deprinderilor sprijinite | proiect, planificare şi control intensificate, | _: i RAT, isa 
întrunit viitor A i 2 4 “< g | nivelul strategic cât şi de la 
de sistem şi unele | unele  mecanisme/instrumente de legătură | . : À 
Sr Ae i : Sae a ; ... | nivelul structurilor care asi- 
coordonări implicite | (posturi de legătură şi comitete /comisii C ; 
A A „ax. | gură forţele), mediu complex, 
prin baza de date. permanente), descentralizare pe verticală limi- dinaiic. 
tată; descentralizare pe orizontală crescută. 


Tabelul 3. Implicaţiile IT pentru un comandament operațional întrunit 


Un exemplu de standardizare a produselor în 
context militar îl reprezintă ordinul comandantului prin 
care se comunică intenția sa comandanților subordonați, 
şi care, în termeni largi, specifică rezultatele dorite. 

Coordonarea implicită (prin baza de date) 
facilitează comunicarea intenției prin utilizarea IT. 
Înțelegerea intenţiei unui ordin depinde atât de sensul 
explicit concretizat în ordin, cât şi de înţelegerea 
implicită distribuită între comandanţi, derivată din 
experienţele comune, îndoctrinare şi cultură organi- 
zaţională. De aceea, aceasta poate fi văzută ca 
reprezentând o formă de coordonare implicită, fiind mai 
mult decât o distribuire a bazei de informaţii comune, 
comandanții împărțind şi ei un sistem de valori comune, 
cultură şi cunoştinţe de fond. 

Capacitatea tehnologiei de a facilita coordonarea 
implicită a înţelegerii este posibil să fie foarte limitată. 
Acolo unde aspectele intenţiei sunt caracterizate de 
informaţii bine structurate, coordonarea implicită (prin 
baza de date) ar putea genera unele îmbunătățiri. 
Standardizarea produselor, permisă de extinderea IT, 
poate fi considerată, într-o anumită măsură, drept 
coordonare implicită (prin baza de date). 

Coordonarea implicită (prin baza de date) 
presupune distribuirea informațiilor comune prin 
intermediul unei baze de date, care facilitează coor- 
donarea fără comunicarea umană. Cel mai elocvent 
exemplu al coordonării implicite este dezvoltarea unei 
imagini operaționale comune (common operational 
picture - COP), pentru a facilita distribuirea cunoaşterii 
situației. Pentru realizarea acestui obiectiv, în ultimii 
ani, au fost făcuți paşi importanți. Totuşi, pentru ca 
personalul să acționeze pe baza informațiilor asigurate 
de COP într-un mod coordonat, sunt necesare schimbări 
semnificative în doctrină, cultură militară, procese şi 
structuri organizatorice. Chiar dacă sunt făcute 
asemenea schimbări, cunoaşterea situației este foarte 
mult dependentă de ceea ce oamenii aduc cu ei în 
termeni de experiență, cunoştinţe generale etc. De 
aceea, va fi necesar ca personalul să se adapteze 
interactiv în continuare, pentru a rezolva problemele 
care nu pot fi bine structurate şi regularizate. 


Două dintre mecanismele de coordonare de bază — 
standardizarea deprinderilor şi produselor — sunt 
văzute ca mecanisme de coordonare principale pentru 
un comandament operaţional întrunit. Totuşi, şi celelalte 
trei mecanisme de coordonare de bază — adaptarea 
interactivă, conducerea directă şi standardizarea 
proceselor de muncă — sunt utilizate. De aceea, 
considerentele vor fi luate în calcul cu privire la 
extinderea permisă de IT asociată cu fiecare dintre 
aceste mecanisme în contextul unui comandament 
întrunit. Extinderea IT pentru adaptarea interactivă este 
deja coordonarea implicită (prin baza de date), care a 
fost discutată anterior. Conducerea directă este extinsă 
prin conducerea susținută de sistem, iar standardizarea 
proceselor de muncă este extinderea prin sarcinile 
curente programate şi hiperautomatizare. Extinderea 
sistemelor de computere conectate în rețea din cadrul 
unui comandament întrunit asigură un mijloc pentru 
manageri de a îmbunătăți culegerea, stocarea şi 
diseminarea informațiilor, făcând posibilă conducerea 
susținută de sistem. De exemplu, managerii de la 
nivelurile superioare au capacitatea de a asigura ordine 
şi îndrumări la un număr mare de personal dispersat 
geografic prin intermediul poştei electronice. 

Capacitatea managerilor de a asigura subor- 
donaţilor îndrumări detaliate şi creşterea numărului de 
sarcini şi subordonați care pot fi monitorizate şi 
controlate poate să conducă la centralizare şi control 
crescute asupra luării deciziei. În particular, este posibil 
ca sistemele ce sprijină conducerea să reducă autonomia 
subordonaţilor şi libertatea lor de acțiune. 

De asemenea, monitorizarea crescută a subordo- 
naţilor poate să conducă la descreşterea încrederii şi 
moralului organizației. Aceasta ar putea să slăbească 
capacitatea forțelor de realiza auto-organizarea efici- 
entă, care este o caracteristică importantă a unei 
capabilități de război bazat pe reţea (NCW). 

Sarcinile curente programate, care, de regulă, sunt 
simple reprezentări ale sarcinilor curente bazate pe 
computer, pot să îmbunătăţească semnificativ manage- 
mentul şi procesarea informațiilor structurate şi 
cantitative. Personalul din comandament care, în mod 
curent, execută sarcini de rutină, de exemplu, introdu- 

cerea datelor într-un sistem sau transferul datelor între 
sisteme, nu va mai fi necesar. Realizarea acestui lucru 
este posibilă prin creşterea gradului de centralizare a 
bazelor de date, şi îmbunătățirea interoperabilității 
dintre sisteme. Introducerea managementului logistic 
centralizat şi a sistemelor de vizibilitate în tranzit ar 
trebui să reducă numărul personalului de logistică 
necesar într-un comandament, datorită automatizării 
multor sarcini de culegere şi procesare a informațiilor. 

Hiperautomatizarea este similară sarcinilor curente 
programate în ilustrarea automatizării bazate pe 
computer. Totuşi, hiperautomatizarea cuprinde o gamă 
largă a sarcinilor curente şi proceselor. În exemplul de 
mai sus, cu privire la reducerea numărului de personal 
de logistică, nu este suficient să se automatizeze 
sarcinile simple pentru a realiza reduceri de personal 
semnificative. Vor fi necesare eforturi considerabile 
pentru a înţelege întregul proces de management logistic 
şi cum interacționează acesta cu restul organizației. De 
exemplu, există preocupări pentru a integra sistemele de 
informaţii logistice disparate şi de a face schimbări în 
toate procesele logistice pentru a beneficia de această 
integrare de sisteme îmbunătățită. Demersul este extrem 
de complex şi dificil, însă se preconizează o îmbu- 
nătăţire atât cu privire la eficiența cât şi viteza de reacție 
a funcțiilor logisticii. 

În termeni ai parametrilor de proiectare, dată fiind 
natura specializată şi managerială a multora dintre sarci- 
nile din cadrul comandamentului, este greu de crezut că 
IT va avea un impact semnificativ asupra nivelurilor 
existente de specializare a posturilor şi sarcinilor. 


Totuşi, este posibil să existe o tendință de îndepărtare de 
la structura funcțională pe J, specifică unui coman- 
dament NATO, către grupări bazate mai mult pe 
proiecte. Datorită procesului de culegere îmbunătățit şi 
disponibilității crescute a informaţiilor, sistemele de 
planificare şi control vor deveni mai complexe şi mai 
larg răspândite. Descentralizarea verticală limitată este 
puţin probabil să se schimbe în mod semnificativ în 
comandamentul întrunit, cu excepția faptului că, pe 
măsură ce numărul personalului scade, atribuțiile unor 
posturi vor creşte în responsabilitate şi autoritate. 
Influenţa personalului fără atribuţii manageriale asupra 
proceselor de luare a deciziei va creşte, în mod parti- 
cular a personalului din domeniile de sprijin, proiectare 
şi dezvoltare a sistemelor informaționale. Proiectanţii de 
structuri organizatorice pot deveni mai influenți datorită 
importanței rolului lor în administrarea şi evoluția 
aranjamentelor structurale fundamentale şi proceselor 
din cadrul comandamentului. 

Factorii de contingenţă vor rămâne în mod esenţial 
aşa cum sunt în mod curent, cu excepția unor categorii 
particulare de sisteme bazate pe computere, care vor fi 
mai clare. Asemenea categorii de sisteme includ bazele 
de date, inteligenţa artificială, memoria artificială şi 
instrumentele de muncă colective susţinute de com- 
puter. De asemenea, comandamentul operaţional întru- 
nit va fi mai matur, ce ar putea avea drept rezultat ca 
unele funcţii, activităţi şi procese să fie mai formalizate. 
Crearea posturilor de manageri de informație în 
comandamentele întrunite este un exemplu în acest 
sens. 


3. CARACTERISTICILE UNUI COMANDAMENT 
OPERAŢIONAL ÎNTRUNIT ÎN 2015 


Contribuţia potenţială a IT la îmbunătăţirea perfor- 
manţei unui comandament operațional întrunit viitor a 
fost specificată anterior în termeni mari. În continuare 
vor fi prezentate o serie de anticipări cu privire la modul 
în care un comandament operațional întrunit va fi 
augmentat de IT şi posibilele implicaţii asupra resur- 
selor umane şi structurale. Specialiştii în domeniu 
anticipează că: 

a) Munca specializată şi managerială a personalului 
comandamentului şi comandanților va continua să se 
bazeze considerabil pe acele caracteristici şi capabilități 
umane care sunt dificil de reprodus sau implementat 
într-un sistem de computere. Cu toate acestea, ei vor fi 
mai eficienți în executarea activităților datorită spriji- 
nului asigurat de sistemele de computere din ce în ce 
mai complexe care augmentează memoria umană, 
gândirea şi luarea deciziei. Răspândirea pe scară largă a 
instrumentelor de muncă colective susținute de com- 
puter va permite utilizatorilor comunicări mai bogate. 
Totuşi, contactul personal şi comunicările informale în 


cadrul comandamentului vor rămâne o parte foarte 
importantă a activității personalului. 

b) Sarcinile curente programate, hiperautoma- 
tizarea şi coordonarea implicită, susținute de numărul 
crescut de baze de date centralizate şi interoperabilitatea 
îmbunătăţită a sistemelor, vor deveni mai răspândite în 
comandamentele militare, cu unele reduceri de posturi 
care, în mod curent, execută sarcini de rutină. Totuşi, 
pentru posturile care necesită experienţă profesională 
şi/sau managerială vastă, asemenea sisteme nu vor 
conduce la reduceri semnificative, datorită dificultăților 
în captarea explicită a cunoştinţelor subînțelese, care 
sunt o componentă importantă a muncii eficiente în 
aceste domenii. 

c) Pentru a exploata în mod eficient perfecționările 
şi dezvoltările continue în IT, organismul militar va 
apela la specialişti din domeniul ingineriei şi proiectării 
organizaționale, care vor participa la administrarea şi 
dezvoltarea atât a manifestărilor umane cât şi software 
ale structurilor şi proceselor organizaționale. Aceasta va 

conduce la dezvoltarea unor posturi noi în cadrul 
comandamentului. Aceşti specialişti de proiectare socio- 
tehnici vor asigura sprijin managementului în dezvol- 
tarea proiectelor de structuri noi sau modificate şi vor 
asigura asistență în administrarea implementării schim- 
bărilor. Dată fiind natura complexă şi dinamică a 
mediului operațional, nevoia pentru reproiectarea 
structurilor militare va fi continuă. 

d) Pe măsură ce sarcinile, activitățile curente şi 
procesele devin augmentate sau înlocuite de IT, 
software care controlează aceste sisteme va ajunge să 
personifice din ce în ce mai mult anumite structuri şi 
procese. Aceste structuri şi procese vor fi legate în mare 
de susținerea funcţiilor. De exemplu, identificarea şi 
managementul cerințelor de logistică a forțelor 
desfăşurate vor fi intensificate de sistemele care auto- 
matizează anumite părți ale procesului, cum ar fi 
completarea anumitor clase de stocuri şi menţinerea 
vizibilității bunurilor în tranzit. Alte domenii de sprijin 
care vor beneficia de progresele în IT includ sprijinul 
asigurat de sistemele informaţionale şi managementul 
de personal. Structurile esenţiale şi procesele legate de 
lupta armată vor continua să se bazeze considerabil pe 
metodele şi organizările experimentate şi testate. 

e) Pentru anumite tipuri de operaţii, cum sunt cele 
cu un profil politic înalt sau cele care folosesc forțe 
relativ reduse, un comandament operațional întrunit va 
fi mai uşor lăsat pe planul doi, datorită capabilități 
îmbunătățite a comandamentului de la nivelul strategic 
de a comanda şi controla forţele. Totuşi, un coman- 
dament întrunit va continua să fie un mecanism 


important pentru coordonarea eforturilor 
asigurate de diferite structuri. 

f) Într-un comandament operațional întrunit, 
matricea structurilor va fi angajată pentru a face față 
priorităților strategice multiple. Pentru a păstra iden- 
titatea şi expertiza profesională, este posibil ca perso- 
nalul să fie grupat în continuare în funcție de com- 
petenţa profesională sau în funcție de scopuri, roluri şi 
activități. Totuşi, structura pe J, specifică NATO, care 
reprezintă o organizare funcţională a personalului, nu va 
mai fi dimensiunea principală pentru descrierea 
structurii. În schimb, personalul va fi organizat în 
echipe de proiect sau module. 

În prezent, asemenea echipe sunt plasate împreună 
în număr mare, însă progresele în tehnologia informației 
şi comunicaţiilor vor permite operaționalizarea şi 
distribuirea echipelor (membrilor acestora) cu viteză şi 
flexibilitate mai mari pentru a face față nevoilor unice 
ale unor operaţii particulare. Fluxul şi managementul 
informaţiilor dintre module, precum şi suplimentarea 
sau îndepărtarea modulelor pentru a face față unor 
cerințe operaționale particulare, vor fi facilitate de 
folosirea unei arhitecturi intermediare de tipul 
„conectează-te şi acționează’. O asemenea capabilitate 
va reduce considerabil, însă, nu va elimina, nevoia de 
plasare împreună a personalului care augmentează 
comandamentul, lucru care se întâmplă atunci când un 
comandament întrunit fix este augmentat pentru a face 
față unei cerințe importante. În contextul unui 
comandament întrunit desfăşurat, această abordare 
modulară va facilita o oarecare reducere a personalului 
de comandament necesar în zona de operații. 


forţelor 


PROPUNERI: 


e Creşterea gradului de centralizare a bazelor de date şi îmbunătăţirea interoperabilității dintre 


Sisteme. 


Introducerea managementului logistic centralizat şi a sistemelor de vizibilitate în tranzit, 
pentru a reduce numărul personalului de logistică necesar într-un comandament datorită 
automatizării multor sarcini de culegere şi procesare a informaţiilor. 


COLOCVIU STRATEGIC este o publicaţie a Centrului de Studii Strategice de Apărare şi Securitate ce include 


rezumate ale temelor de cercetare ştiintifică, conferintelor, simpozioanelor, seminariilor, meselor rotunde, opinii şi 


ve v 


puncte de vedere ale unor personalități de marcă din armată şi societate, din fară şi străinătate, implicate în cercetarea 


ştiinţifică din domeniul securității. 


Publicaţie realizată cu sprijinul Editurii şi Tipografiei 
Universităţii Naţionale de Apărare „Carol I” 
Tehnoredactare computerizată: Mirela ATANASIU 
Supliment al revistei IMPACT STRATEGIC 
ISSN: 1582-6511; B: 0162/1178/2009 


Centrul de Studii Strategice de Apărare şi Securitate 
Şos. Panduri, nr. 68-72, Sector 5, Bucureşti 
Telefon: 021.319.56.04, Fax 021.319.55.93 
e-mail: cssas(Qunap.ro 


http/:cssas.unap.ro 


